**Hrvatski zavod za mirovinsko osiguranje**

**Središnja služba**

**raspisuje**

**J A V N I N A T J E Č A J**

**za zasnivanje radnog odnosa**

**I. SREDIŠNJA SLUŽBA**

*A. Mihanovića 3, 10000 Zagreb*

**1) Referent kontrolor postupka (red.br.sist. 154) u Odjelu za financijsko poslovanje (m./ž.), jedan izvršitelj** na neodređeno vrijeme, uz ugovaranje probnog rada u trajanju od dva mjeseca.

Uvjeti:

* razina 4.2. HKO-a upravna ili ekonomska struka ili gimnazija
* šest mjeseci radnog iskustva ostvarenog na poslovima s razinom obrazovanja u obrazovnom programu koji se traži u ovom natječaju.

**2) Suradnik (red.br.sist. 159) u Odjelu za računovodstvo (m./ž.), jedan izvršitelj** na neodređeno vrijeme, uz ugovaranje probnog rada u trajanju od šest mjeseci.

Uvjeti:

* razina 7.1.sv ili 7.1.st HKO-a društvene znanosti – ekonomija
* jedna godina radnog iskustva ostvarenog na poslovima s razinom obrazovanja u području i smjeru koji se traži u ovom natječaju.

**3) Savjetnik (red.br.sist. 196) u Odjelu za gospodarenje nekretninama (m./ž.), jedan izvršitelj** na neodređeno vrijeme, uz ugovaranje probnog rada u trajanju od šest mjeseci.

Uvjeti:

* razina 7.1.sv HKO-a društvene znanosti – pravo
* tri godine radnog iskustva ostvarenog na poslovima s razinom obrazovanja u području i smjeru koji se traži u ovom natječaju.

**4) Radnik III. vrste (čuvar) (red.br.sist. 218) u Odjelu za održavanje, zaštitu na radu i opće poslove (m./ž.), jedan izvršitelj** na neodređeno vrijeme, uz ugovaranje probnog rada u trajanju od dva mjeseca.

Uvjeti:

* razina 4.1. ili 4.2. HKO-a
* tri mjeseca radnog iskustva ostvarenog na poslovima s razinom obrazovanja koja se traži u ovom natječaju.

**II. PODRUČNA SLUŽBA U ZAGREBU**

*Tvrtkova 5, 10000 Zagreb*

**5) Viši referent (red.br.sist. 296) u Odsjeku za matičnu evidenciju (m./ž.), jedan izvršitelj – pripravnik** na neodređeno vrijeme, uz ugovaranje probnog rada u trajanju od tri mjeseca.

Uvjet:

* razina 6.sv ili 6.st HKO-a društvene znanosti – ekonomija ili javna uprava.

**6) Suradnik (red.br.sist. 310) u Odsjeku za rješavanje o pravima iz mirovinskog osiguranja (m./ž.), tri izvršitelja – vježbenika** na neodređeno vrijeme.

Uvjet:

* razina 7.1.sv ili 7.1.st HKO-a društvene znanosti – pravo ili javna uprava.

**7) Suradnik (red.br.sist. 336) u Odsjeku za rješavanje o pravima primjenom međunarodnih ugovora o socijalnom osiguranju (m./ž.), tri izvršitelja – vježbenika** na neodređeno vrijeme.

Uvjet:

* razina 7.1.sv ili 7.1.st HKO-a društvene znanosti – pravo ili javna uprava.

**III. PODRUČNI URED U PULI-POLA**

*Danteov trg 4, 52100 Pula*

**8) Suradnik (red.br.sist. 443) u Odjelu za rješavanje o pravima u prvom stupnju (m./ž.), tri izvršitelja** na neodređeno vrijeme, uz ugovaranje probnog rada u trajanju od šest mjeseci.

Uvjeti:

* razina 7.1.sv ili 7.1.st HKO-a društvene znanosti – pravo ili javna uprava
* položen državni ispit II. razine
* 12 mjeseci radnog iskustva ostvarenog na poslovima s razinom obrazovanja u području i smjeru koji se traži u ovom natječaju.

*Natjecati se mogu i kandidati koji nemaju položen državni ispit II. razine, uz obvezu polaganja navedenog ispita najkasnije u roku od godine dana od dana početka rada.*

**9) Viši referent (red.br.sist. 445) u Odjelu za rješavanje o pravima u prvom stupnju (m./ž.), dva izvršitelja – vježbenika** na neodređeno vrijeme.

Uvjet:

* razina 6.st HKO-a društvene znanosti – javna uprava.

**10) Referent kontrolor postupka (red.br.sist. 450) u Odsjeku za uredsko poslovanje (m./ž.), dva izvršitelja** na neodređeno vrijeme, uz ugovaranje probnog rada u trajanju od dva mjeseca.

Uvjeti:

* razina 4.2 HKO-a – upravna struka ili gimnazija
* šest mjeseci radnog iskustva ostvarenog na poslovima s razinom obrazovanja u obrazovnom programu koji se traži u ovom natječaju.

*Razine traženih kvalifikacija navedenih u ovom natječaju:*

* + *razina 4.1 HKO-a – završeno srednjoškolsko obrazovanje u trajanju od tri ili dužem od tri, a kraćem od četiri godine*
	+ *razina 4.2 HKO-a – završeno srednjoškolsko obrazovanje u trajanju od četiri ili više godina*
	+ *razina 6.st HKO-a – završen stručni prijediplomski studij*
	+ *razina 6.sv HKO-a – završen sveučilišni prijediplomski studij*
	+ *razina 7.1. st HKO-a – završen stručni diplomski studij*
	+ *razina 7.1. sv HKO-a – završen sveučilišni diplomski studij ili sveučilišni integrirani prijediplomski i diplomski studij.*

Pripravnički staž za radno mjesto pod rednim brojem **5)** traje šest mjeseci. U svojstvu pripravnika primaju se osobe sa završenom razinom obrazovanja u području i smjeru koja je uvjet za radno mjesto na koje se kandidat prijavljuje, bez radnog iskustva ili s radnim iskustvom kraćim od vremena određenog za pripravnički staž.

Probni rad za vježbenike (vježbenički staž) traje 12 mjeseci. U svojstvu vježbenika primaju se osobe sa završenim obrazovanjem određene razine i struke, bez radnog iskustva na odgovarajućim poslovima ili s radnim iskustvom kraćim od 12 mjeseci.

Kandidati koji ostvaruju pravo prednosti pri zapošljavanju prema posebnim propisima dužni su u prijavi na javni natječaj pozvati se na to pravo i priložiti svu propisanu dokumentaciju prema posebnom zakonu te imaju prednost u odnosu na ostale kandidate, pod jednakim uvjetima.

Kandidati koji se pozovu na pravo prednosti pri zapošljavanju u skladu s člankom 102. Zakona o hrvatskim braniteljima iz Domovinskoga rata i članovima njihovih obitelji (Narodne novine, br. 121/17, 98/19, 84/21 i 156/23), a u trenutku podnošenja prijave ispunjavaju uvjete za ostvarivanje toga prava, dužni su uz prijavu na javni natječaj priložiti sve dokaze o ispunjavanju traženih uvjeta iz javnog natječaja i dokaze o ispunjavanju uvjeta za ostvarivanje prava prednosti pri zapošljavanju. Popis dokaza potrebnih za ostvarivanje prava prednosti pri zapošljavanju nalazi se na internetskoj stranici Ministarstva hrvatskih branitelja:

<https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf>

Kandidati koji se pozovu na pravo prednosti pri zapošljavanju u skladu s člankom 48. Zakona o civilnim stradalnicima iz Domovinskog rata (Narodne novine, br. 84/21), a u trenutku podnošenja prijave ispunjavaju uvjete za ostvarivanje toga prava, dužni su uz prijavu na javni natječaj priložiti sve dokaze o ispunjavanju traženih uvjeta iz javnog natječaja i dokaze o ispunjavanju uvjeta za ostvarivanje prava prednosti pri zapošljavanju. Popis dokaza potrebnih za ostvarivanje prava prednosti pri zapošljavanju nalazi se na internetskoj stranici Ministarstva hrvatskih branitelja:

<https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf>

Kandidati koji se pozovu na pravo prednosti pri zapošljavanju u skladu s člankom 48.f Zakona o zaštiti vojnih i civilnih invalida rata (Narodne novine, br. 33/92, 57/92, 77/92, 27/93, 58/93, 2/94, 76/94, 108/95, 108/96, 82/01, 103/03, 148/13 i 98/19) uz prijavu na javni natječaj dužni su, uz dokaze o ispunjavanju traženih uvjeta iz javnog natječaja, priložiti rješenje ili potvrdu o priznatom statusu, izjavu da do sada nisu koristili pravo prednosti pri zapošljavanju po toj osnovi te dokaz iz kojeg se vidi na koji im je način prestao radni odnos kod posljednjeg poslodavca (rješenje, ugovor, sporazum i sl.).

Kandidati koji se pozovu na pravo prednosti pri zapošljavanju u skladu s člankom 9. Zakona o profesionalnoj rehabilitaciji i zapošljavanju osoba s invaliditetom (Narodne novine, br. 157/13, 152/14, 39/18 i 32/20) uz prijavu na javni natječaj dužni su, uz dokaze o ispunjavanju traženih uvjeta iz javnog natječaja, priložiti i rješenje o utvrđenom invaliditetu odnosno drugu javnu ispravu o invaliditetu na temelju koje se osoba može upisati u očevidnik zaposlenih osoba s invaliditetom te dokaz iz kojeg se vidi na koji im je način prestao radni odnos kod posljednjeg poslodavca (rješenje, ugovor, sporazum i sl.).

U prijavi na javni natječaj kandidati trebaju navesti:

* **svoje osobne podatke** (ime i prezime, adresu stanovanja, broj telefona, odnosno mobitela i po mogućnosti e-adresu)
* **područnu službu/ured i/ili Središnju službu, redni broj i naziv radnog mjesta na koje se prijavljuju**.

Kandidati koji se prijavljuju na više radnih mjesta u istoj, odnosno u više područnih ustrojstvenih jedinica **dužni su za svako radno mjesto podnijeti zasebnu prijavu sa svim traženim prilozima, uz obvezno navođenje radnog mjesta na koje se prijavljuju**.

**Uz prijavu kandidati su dužni priložiti:**

* životopis
* dokaz o državljanstvu (preslika domovnice ili drugi dokaz)
* dokaz o odgovarajućem stupnju obrazovanja (preslika diplome, odnosno svjedodžbe o državnoj maturi/završnom radu) koja je uvjet za radno mjesto na koje se prijavljuje. Kandidati koji su traženu obrazovnu kvalifikaciju stekli u inozemstvu trebaju priložiti i mišljenje o inozemnoj obrazovnoj kvalifikaciji u skladu s odredbama Zakona o priznavanju i vrednovanju inozemnih obrazovnih kvalifikacija (Narodne novine, broj 69/22), a u skladu s prethodnim propisom rješenje o priznanju inozemne obrazovne kvalifikacije, uz pojašnjenje iz kojega se vidi o kojem je stupnju i razini obrazovanja riječ te s kojim stupnjem, odnosno razinom obrazovanja su u Republici Hrvatskoj izjednačeni.
* za radna mjesta pod rednim brojem **5) i 9)** za koja je uvjet razina 6.st ili 6.sv HKO-a, osobe koje su stekle višu stručnu spremu prema prijašnjim propisima trebaju dostaviti potvrdu o izjednačavanju sa stručnim nazivom stručni prvostupnik (*baccalaureus*), odnosno stručna prvostupnica (*baccalaurea*)
* za radno mjesto pod rednim brojem **8)** za koji je uvjet položen državni ispit II. razine, dokaz o položenom državnom ispitu II. razine ako je kandidat položio navedeni ispit
* dokaz o radnom iskustvu (potvrda poslodavca o poslovima na kojima je kandidat radio ili ugovor o radu ili rješenje o rasporedu ili drugi dokaz iz kojeg je vidljivo na kojim je poslovima kandidat radio)

**Napomena:**

* + za radno mjesto pod rednim brojem **4)** iz priloženog dokaza mora biti vidljivo da je kandidat radio s odgovarajućom razinom obrazovanja koja je uvjet za radno mjesto na koje se prijavljuje
	+ za ostala radna mjesta, iz priloženog dokaza mora biti vidljivo da je kandidat radio na odgovarajućim poslovima s potrebnom razinom obrazovanja u području i smjeru, odnosno u obrazovnom programu koji je uvjet za radno mjesto na koje se prijavljuje
* potvrdu ili elektronički zapis (e-Radna knjižica) o podacima evidentiranim u matičnoj evidenciji Hrvatskog zavoda za mirovinsko osiguranje iz područja radnih odnosa, ne stariji od mjesec dana (potvrda ili elektronički zapis mora sadržavati podatke o poslodavcu, osnovi osiguranja, početku i prestanku osiguranja, radnom vremenu, stvarnoj i potrebnoj stručnoj spremi te trajanju staža osiguranja).

Dokazi o ispunjenju formalnih uvjeta prilažu se u neovjerenoj preslici, a prije izbora kandidata predočit će se Hrvatskom zavodu za mirovinsko osiguranje u izvorniku.

Hrvatski zavod za mirovinsko osiguranje koristit će i nadalje obrađivati podatke u svrhu provedbe natječajnog postupka, u skladu s propisima koji reguliraju zaštitu osobnih podataka.

Pisane prijave s dokazima o ispunjavanju formalnih uvjeta koji su objavljeni u ovom natječaju **podnose se u roku od 8 dana od dana objave natječaja u Narodnim novinama** na adresu: Hrvatski zavod za mirovinsko osiguranje, Središnja služba, A. Mihanovića 3, 10000 Zagreb, s naznakom: „Prijava na javni natječaj“.

Potpunom prijavom smatra se prijava koja sadrži sve podatke i priloge navedene u javnom natječaju. Osoba koja nije podnijela pravodobnu ili potpunu prijavu ili koja ne ispunjava formalne uvjete iz javnog natječaja ne smatra se kandidatom u natječajnom postupku.

S kandidatima koji podnesu pravodobnu i potpunu prijavu te koji ispunjavaju formalne uvjete iz javnog natječaja obavit će se pisana provjera znanja – testiranje i razgovor – intervju, a za radno mjesto pod rednim brojem 4) obavit će se razgovor – intervju.

Pravni izvori za pripremu kandidata za pisanu provjeru znanja – testiranje, objavit će se na internetskoj stranici Hrvatskog zavoda za mirovinsko osiguranje – [www.mirovinsko.hr](http://www.mirovinsko.hr)

Vrijeme i mjesto održavanja testiranja objavit će se najmanje pet dana prije održavanja testiranja na internetskoj stranici Hrvatskog zavoda za mirovinsko osiguranje – [www.mirovinsko.hr](http://www.mirovinsko.hr)

Ishod natječajnog postupka, u skladu s člankom 10. stavkom 1. točkom 10. Zakona o pravu na pristup informacijama (Narodne novine, br. 25/13, 85/15 i 69/22), objavit će se na internetskoj stranici Hrvatskog zavoda za mirovinsko osiguranje – [www.mirovinsko.hr](http://www.mirovinsko.hr)

**Hrvatski zavod za mirovinsko osiguranje**

**Središnja služba**